open-index/open-wikipedia-markdown huggingface dataset:
Amandaprisen 2003

**Amandaprisen 2003** var den 19. utdelingen av Amandaprisen. Utdelingen fant sted 22. august 2003 i forbindelse med den 31. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 2003 til 1. juli 2003.

Det ble delt ut priser i elleve kategorier, en mer enn året før. Ny pris av året var Canal+ Nordisk debutant-Amanda, en pris som ble delt ut under fire utdelinger, og hvor filmer laget av regidebutanter fra de nordiske landene ble vurdert og nominert. Filmen *[[Salmer fra kjøkkenet]]* ble kåret til beste norske kinofilm, mens filmprodusent John M. Jacobsen fikk æresprisen.

Utdelingen ble overført på NRK1 og ble for tredje gang ledet av Jon Almaas. Totalt ble 14 kinofilmer, 55 kortfilmer, 19 dokumentarfilmer, 13 barne- og ungdomsfilmer og 5 dramatiske fjernsynsproduksjoner vurdert.

## Vinnere og nominerte
Vinnere står først i tabellen og er merket med **fet skrift**.

## Kilder
* 
* 
*
Almunia

**Almunia** er en italiensk produsent-duo bestående av Leo Ceccanti (gitarer, bassgitarer og vokal) og Gianluca Salvadori (programmering og turntables). Debutalbumet *New Moon*, som ble gitt ut i 2011 av det britiske plateselskapet Claremont 56, har blitt beskrevet som «nu-disco», «nu-balearic» og «en søt berusende blanding av overdubbet disco, gitarer og utpsykede grooves».

## Diskografi
**Album**
* *New Moon* (Claremont 56, 2011)
* *Pulsar* (Claremont 56, 2013)

**Singler**
* «New Moon» / «Traveler» (12") (Claremont 56, 2011)
* «Pulsar» (12") (Claremont 56, 2012)
* «One Time» (12") (Above Machine, 2013)
* «Cassandras Dream» (digital) (No Static Records, 2013)
* «The Shiny River» (digital) (United Recordings, 2013)
* «Meaning of Time» (10") (Is It Balearic? Recordings, 2013)
* «Xeni» (digital) (Silhouette, 2014)
* «Find My Way» (10") ‎(Above Machine, 2014)

## Referanser


## Eksterne lenker
*
Lloyd C. Stark

**Lloyd Crow Stark** (født 23. november 1886 i Louisiana i Missouri, død 17. september 1972) var en amerikansk forretningsmann og demokratisk politiker. Han var guvernør i delstaten Missouri 1937–1941.

Han var sønn av direktør Clarence McDowell Stark og Lillie Crow og fetter av oppfinner Charles Stark Draper. Han giftet seg i 1908 med Margaret Pearson Stickney fra Baltimore, senere som enkemann i 1931 med Katherine Lemoine Perkins. Lloyd C. Stark hadde fire barn. Etter United States Naval Academy tjenestegjorde Stark som offiser i fire år, hvoretter han gikk inn i familievirksomheten Stark Bro's Nurseries & Orchards Co. som salgsdirektør og viseadministrerende direktør. Firmaet var markedsledende innen dyrking og salg av frukt. Under den første verdenskrig tjenestegjorde han som major i United States Army, og deltok i kampene på vestfronten, blant andre Meuse-Argonne-offensiven i 1918.

Stark ledet i 1928 et innbyggerinitiativ om motorveibygging i delstaten, som ble vedtatt. Han var guvernør i Missouri 1937–1941, etter å ha vunnet primærvalget i 1936 med 75 % av stemmene og selve valget med 57 %. I 1940 stilte Stark, sittende senator Harry S. Truman og aktor Maurice M. Milligan i primærvalget foran valget til Senatet. Stark hadde tatt opp kampen mot politiske bossen Tom Pendergast, mens Milligan fikk dømt Pendergast for skatteunndragelser og forsikringssvindel, noe som svekket Truman. Milligan tiltrakk mange Pendergast-motstandere blant velgere, og Stark tapte mot Truman med 1,2 prosentpoeng. Stark var delegat fra Missouri til Det demokratiske partis landsmøte i 1940, men stilte aldri til valg igjen. Han skulle senere påvirke politikere som Clarence Cannon og Stuart Symington.

## Referanser
Adamsbreen (Victoria Land)

**Adamsbreen** er en liten isbre i Antarktis som ligger like sør for Miersbreen i Victoria Land. Toppen av Adams- og Miersbreene, som begge ligger i Miersdalen, er skilt av en lav rygg, og østenden av denne ryggen er nesten helt omgitt av brefrontene til de to isbreene. Brefrontene møter nesten hverandre i bunnen av dalen, omkring 2 km ovenfor Mierssjøen, der de munner ut. Breen ble navngitt av New Zealand Northern Survey Party under Samveldets trans-antarktiske ekspedisjon (1956−58) etter løytnant (senere sir) Jameson Adams, som var nestkommanderende for kystgruppen under den britiske antarktisekspedisjonen (1907−09), og en av mennene som tok følge med Ernest Shackleton til nærheten av Sørpolen og oppnådde en «Farthest South»-rekord.

## Se også
*Liste over isbreer i Antarktis

## Referanser
 Denne artikkelen inneholder stoff fra United States Geological Survey-artikkelen «Adams Glacier»  som er i offentlig eie (innhold fra Geographic Names Information System).
Adamsbreen (Wilkes Land)

**Adamsbreen**, også kjent som **John Quincy Adams-breen**, er en bred kanalisbre i Wilkes Land i Antarktis. Den er over 37 km lang og munner ut innerst i Vincennesbukten, like øst for Hatch Islands. Breen ble først kartlagt i 1955 av G.D. Blodgett fra flyfoto tatt under den amerikanske marinens Operasjon Highjump i 1947, og ble navngitt av Advisory Committee on Antarctic Names (US-ACAN) etter John Quincy Adams, den sjette presidenten i USA. Adams tjente senere som en viktig amerikansk representant fra Massachusetts i å få kongressen med på å støtte Wilkes-ekspedisjonen (1838−1842) under løytnant Charles Wilkes. Han spilte også en sentral rolle i kompileringen og publiseringen av et stort antall vitenskapelige rapporter basert på denne ekspedisjonen. 

## Se også
*Liste over isbreer i Antarktis

## Referanser
 Denne artikkelen inneholder stoff fra United States Geological Survey-artikkelen «Adams Glacier» som er i offentlig eie (innhold fra Geographic Names Information System).
Morcheeba

**Morcheeba** er et britisk band som blander electronica, trip hop, downtempo og pop. Bandet består av DJ/produsent Paul Godfrey (1995-), muiti-instrumentalist Ross Godfrey (1995-) og vokalist Skye Edwards (1995-2003 og 2009-).

Ifølge Paul Godfrey er navnet «Morcheeba» en kombinasjon av  det engelske akronymet «MOR» («Middle Of the Road»), en betegnelse på kommersiell og radiovennlig musikk, og «cheeba», et slang-ord for cannabis.

Morcheeba har siden 1995 gitt ut åtte album.

## Album
* *Who Can You Trust?* (Indochina, 1996)
* *Big Calm* (Indochina, 1998)
* *Fragments of Freedom* (China Records, 2000)
* *Charango* (EastWest, 2002)
* *The Antidote* (Echo, 2005)
* *Dive Deep* (Echo, 2007)
* *Blood Like Lemonade* (Play It Again Sam, 2010)
* *Head Up High* (Play It Again Sam, 2013)
* *Blaze Away* (2018)
* *Blackest Blue* (2021)

## Referanser


## Kilder
* John Bush. «Morcheeba: Biography», *Allmusic.com*

## Eksterne lenker
* 
* 
*
Amandaprisen 2002

**Amandaprisen 2002** var den 18. utdelingen av Amandaprisen. Utdelingen fant sted 17. august 2002 i forbindelse med den 30. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 2001 til 1. juli 2002.

Det ble delt ut elleve priser i ti kategorier, samme antall kategorier som året før. For første gang siden Amandaprisen 1991 ble det delt ut pris til beste barne- og ungdomsfilm, mens Amandakomiteens debutantpris utgikk. NRKs TV-serie *[[Borettslaget]]* vant flest priser med to, mens Pål Bang-Hansen og Rolv Wesenlund fikk hver sin ærespris.

Utdelingen ble overført på NRK1 og ble ledet av Jon Almaas.

## Vinnere og nominerte
Vinnere står først i tabellen og er merket med **fet skrift**.

## Referanser


## Kilder
* 
* 
*
Liste over Missouris guvernører

**Liste over Missouris guvernører** er en liste over guvernører i den amerikanske delstaten Missouri, som vedtok sin grunnlov i 1820 og ble innlemmet som USAs 24. delstat i 1821. Området var opprinnelig under fransk styre, men ble amerikansk territorium som en del av Louisiana-kjøpet.

## Guvernører

## Eksterne lenker
*
Handelshøyskolen SK

**Handelshøyskolen SK (HSK)** (stiftet 6. november 2008) er en studentidrettsklubb tilhørende Handelshøyskolen SK. Klubben ble startet som et fotballag i november 2008 under mottoet Vi skal overraske, og holder til på Moholt i Trondheim. Klubben har siden den tid vokst seg større og består nå av i underkant av 150 medlemmer, fordelt på idrettene fotball, futsal, volleyball, håndball, innebandy og sykling. Klubben er i dag en av de største studentidrettslagene i Trondheim, bak NTNUI. 
Det aller første fotballaget ble grunnlagt av fire ivrige studenter som et alternativ for skolens studenter til NTNUI. Initiativet om en egen sportssatsning ved skolen vekket en kraftig interesse blant de studerende, og det var tydelig at dette ikke lenge kunne holdes på et kompisgjeng-nivå. Siden stiftelsen har klubben vokst raskt og stødig, mye på grunn av et stort engasjement blant spillere, trenere, ledere og øvrige tilknyttet klubben. Oppslutningen rundt klubben har de senerst årene blitt gjenspeilet gjennom dobbeltseire i konkurransen Klubben i mitt hjerte, både i 2011, 2012 og 2013, hvor blant andre nevnte NTNUI ble slått.

Ved tusenårsskiftet hadde TØH sitt eget idrettslag, TØH IL. I 2005 ble det vedtatt å endre dette navnet til HiSSI (Høgskolen i Sør-Trøndelag Studentidrett) og å omgjøre organisasjonens struktur med det formålet å kunne tilby samtlige av HiSTs studenter et sportslig tilbud utover NTNUI, og ikke bare studentene ved TØH. Etter flere år med laber oppslutning blant studentene ved de enkelte campus, gjenoppsto i 2008 ideen om et eget idrettslag ved Trondheims første handelshøyskole.
Amandaprisen 2001

**Amandaprisen 2001** var den 17. utdelingen av Amandaprisen. Utdelingen fant sted 31. august 2001 i forbindelse med den 29. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 2000 til 1. juli 2001.

Det ble delt ut priser i ti kategorier, en mindre enn året før siden prisen nordisk Amanda ikke lenger ble delt ut. Utdelingen var fjerde og siste gang debutantprisen ble delt ut. Dokumentarfilmen *[[Heftig og begeistret]]* og spillefilmen *[[Detektor]]* vant to priser hver, mens Kari Simonsen fikk tildelt Amandakomiteens ærespris.

Utdelingen ble overført på NRK1 og ble ledet av Jon Almaas. Totalt ble 10 kinofilmer, 12 dramatiske fjernsynsproduksjoner, 66 kortfilmer og 23 dokumentarfilmer vurdert.

## Vinnere og nominerte
Vinnere står først i tabellen og er merket med **fet skrift**.

## Referanser


## Kilder
* 
* 
*
Sannerbrua

**Sannerbrua** er en veibro i Oslo. Broen krysser Akerselva, med Sannergata på østsiden av broen og Waldemar Thranes gate på vestsiden. Forbindelsen av disse gatene via Sannerbrua medførte tidlig en trafikkert samferdselsåre mellom øst og vest i byen.

Broen ble åpnet 1. september 1917 av ordfører Carl Jeppesen. Broen er en buebro med jernkonstruksjon og med fotgjengergjennomgang i landkarene på begge sider av elven, og den har rekkverk gjort i smijern og grorudgranitt. Sannerbrua har en gotikkinspirert utforming, utsmykket av arkitekt Oscar Hoff.

## Referanser


## Eksterne lenker
* 
* 
* Sannerbrua hos *Industrimuseum.no*
* Gamle bilder av Sannerbrua på Oslobilder
Rossbypriset

**Rossbypriset** deles ut av Svenska geofysiska föreningen (SGF) til en "«framstående svensk eller utenlandsk forsker for
betydningsfulle vitenskapelige bidrag innen nordisk geofysikk»". Prisen er innstiftet til minne om Carl-Gustaf Rossby og deles ut med noen års mellomrom fra et fond stiftet av SGF i 1965.

## Prisvinnere

## Referanser


## Eksterne lenker
* Rossbypriset
Allround-NM på skøyter 1991

**Allround-NM på skøyter 1991** ble avholdt 22., 23. og 24. februar 1991 på Hol stadion i Hol den 22. og 23. februar. Isforholdene på Hol den 24. februar gjorde at man flyttet resten av arrangementet til Gol og Glitre stadion.Teknisk arrangør var Hol Idrettslag med hjelp fra Gol Idrettslag den siste arrangementsdagen.

Norgesmestere ble Else Ragni Yttredal, Asker SK for damene og Johann Olav Koss, Sk -94 for herrene.

## Sammenlagt damer

## Sammenlagt herrer

Siste dags distanser (1 500 m og 10 000 m) ble flyttet til Glitre stadion på Gol, på grunn av vanskelige isforhold 24. februar på Hol.

## Kilder
* 
* 

## Eksterne lenker
* 
*
Dunkjevlefamilien

* dunkjevleslekta (*Typha*)
* piggknoppslekta (*Sparganium*)

**Dunkjevlefamilien** (Typhaceae) er en plantefamilie i grasordenen (Poales).

Artene i familien er flerårige urter med krypende jordstengel som vokser i grunt ferskvann. Stenglene kan være enkle eller forgrenede. Bladene sitter spredt og er opprette eller flyter i vannet. Plantene er sambu med adskilte hann- og hunnblomster på samme plante. Blomstene er små og samlet i tette, enkjønnede blomsterstander på øvre del av stengelen.

Familien omfatter to slekter: dunkjevleslekta (*Typha*) med en kosmopolitisk utbredelse i alle områder som ikke er for kalde eller tørre, og piggknoppslekta (*Sparganium*) som hovedsakelig vokser i tempererte og kjølige strøk på den nordlige halvkule.

Slektene er ganske forskjellige og er tradisjonelt blitt plassert i hver sin familie. En har likevel ment at de har vært beslektet, og i både Cronquist- og Takhtajan-systemene ble de to familiene plassert sammen i en egen orden, Typhales. Genetiske studier har vist at disse plantene har en basal posisjon i grasordenen, og at de to slektene er søstergrupper. I APG IV-systemet regnes de til samme familie.

## Referanser


## Eksterne lenker
*
Umestan

**Umestan** er en næringspark i bydelen Regementet i Umeå. Området regnes ikke som en egen bydel. Næringsparken overtok lokalene etter Västerbottens regemente (I 20) da det i 1998 ble redusert til å bare omfatte en försvarsområdesstab. 

På området finnes blant annet teatergruppen Profilteatern, planetariet og observatoriet Umevatoriet, to videregående skoler (John Bauergymnasiet samt Midgårdsskolan), en grunnskole (Prolympia) samt deler av politiutdanningen ved Umeå universitet, som drives på oppdrag fra Rikspolisstyrelsen. 

Restaurant Vildmannen ligger i Umestan.

Umeå kommune solgte i 2012 næringsparken til Lerstenen for 470 millioner svenske kroner. 

## Referanser


## Eksterne lenker
*
Bredt dunkjevle

**Bred**(**t**) eller **brei**(**t**) **dunkjevle** (*Typha latifolia*) er en flerårig plante som vokser i grunt ferskvann. Den kan bli opptil to meter høy med et aks som kan minne om en kjevle i formen. Dette gjør den lett gjenkjennelig. Den og smalt dunkjevle er de eneste artene av dunkjevleslekta som vokser i Norge.

## Beskrivelse
Bredt dunkjevle er en høy vannplante med kolbeformede aks. Hunnblomstene er samlet i den nedre delen, mens pollenet sitter i hannblomstene i den øvre delen av akset. De to delene av akset sitter uten mellomrom på stengelen. Hunnakset kan få en diameter på omkring 3 cm og på større eksemplarer frigjøre mer enn 40 000 frø.  Selve stengelen kan bli omkring to meter høy, mens bladene kan strekke seg inntil tre meter i lengde og bli omtrent to cm i bredden. Fargen på bladene er grålig grønne mens akset blir mørkebrunt, nesten svart etter modning. Smalt dunkjevle skiller seg fra bredt dunkjevle ved at bladene og akset er noe smalere.  Hunnakset er dessuten mer rødbrunt og det er et mellomrom mellom hunnakset og hannakset hvor stengelen synes. De to artene kan også danne hybrider med hverandre.

## Utbredelse
Bredt dunkjevle vokser i tette bestander på grunt vann i innsjøer, dammer, elver og sumper. De inngår blant plantearter som kan danne rørskog mellom fuktig land og flyteplanter på litt dypere vann. Det er særlig ved utløpet av næringsrike bekker og vann at dunkjevlene dominerer. Bredt dunkjevle vokser naturlig i Eurasia, Afrika, Nord- og Sør-Amerika, og er innført og forvillet i andre verdensdeler. I Norge vokser den i kyststrøkene i den sørligste delen av Sør-Norge. I de siste tiåra har den spredt seg nordover på Østlandet og langs kysten.

## Bruk
Rotstenglene til bredt dunkjevle har i amerika og andre deler av verden blitt brukt som både mat og medisin. Planten absorberer imidlertid lett forurensninger og eksemplarer funnet ved veier, industriområder og dyrket mark bør derfor unngås. Frøene, eller rettere, fnokkene som bærer dem i luften antennes svært lett når de er helt tørre. De er derfor et av de beste naturlige hjelpemidlene for å starte et bål dersom man bare har flint eller fyrstål.

## Galleri

Fil:20140311Typha latifolia.jpg|Modne frø hos bredt dunkjevle


## Referanser

 
## Eksterne lenker
* 
*
Dent Province

**Dent Province**, også omtalt som **Province Dent**, er en tidligere provins i Britisk Nord-Borneo. Den ble etablert som ett av fire administrative områder i staten Nord-Borneo i 1885, og ble videreført ved opprettelsen av protektoratet i 1888. 

Dent-provinsen lå helt sør i Nord-Borneo med landområdene langs kysten fra Kimanisbukta i nord til utløpet av Sipitongelva i Bruneibukta i sør, og videre sørøstover i innlandet. Mot nordvest gikk provinsen i en smal korridor i dalen mellom Crocker- og Trus Madi-fjellene. Dette tilsvarer de to distriktene Kuala Penyu og Beaufort, den nordlige delen av Tenom-distriktet, deler av Keningau og de vestlige delene av Tambunan-distriktet i Sabah.

Provinsen fikk sitt navn etter en av grunnleggerne av British North Borneo Company, Alfred Dent. På begynnelsen av 1920-tallet ble Nord-Borneos provinser erstattet av 17 distrikter.

## Referanser


## Eksterne lenker
* Library of Congress, A map of British North Borneo, med provinsinndelingen. Utgitt i 1888.
* Library of Congress, A map of British North Borneo, med provinsinndelingen. Utgitt i 1903.
Alcock Province

**Alcock Province**, også omtalt som **Province Alcock**, er en tidligere provins i Britisk Nord-Borneo. Den ble etablert som ett av fire administrative områder i staten Nord-Borneo i 1885, og ble videreført ved opprettelsen av protektoratet i 1888. 

Alcock-provinsen lå helt nord på Borneo, med landområder på begge sider av Marudubukta og sørover forbi breddegraden hvor Kinabalu-fjellet ligger, noe som grovt sett tilsvarte den østlige delen av Kudat-distriktet, den vestlige delen av Pitas-distriktet, det meste av Kota Marudu-distriktet og den nordlige delen av Ranau-distriktet i Sabah. 

Provinsen fikk sitt navn etter den britiske diplomaten John Rutherford Alcock. På begynnelsen av 1920-tallet ble Nord-Borneos provinser erstattet av 17 distrikter.

## Referanser


## Eksterne lenker
* Library of Congress, A map of British North Borneo, med provinsinndelingen. Utgitt i 1888.
* Library of Congress, A map of British North Borneo, med provinsinndelingen. Utgitt i 1903.
Keppel Province

**Keppel Province**, også omtalt som **Province Keppel**, er en tidligere provins i Britisk Nord-Borneo. Den ble etablert som ett av fire administrative områder i staten Nord-Borneo i 1885, og ble videreført ved opprettelsen av protektoratet i 1888. 

Keppel-provinsen strakte seg langs store deler av vestkysten, fra «The Tip of Borneo» helt nord på Borneo, og sørover til Kimanisbukta. I østlig retning strakte området seg til Kinabalu-fjellet. Dette tilsvarer omtrent Sabahs Patai Barat-divisjon uten Ranau-distriktet, vestsiden av Kota Marudu-distriktet og den vestlige halvdelen av Kudat-distriktet. 

Provinsen fikk sitt navn etter den britiske admiralen Sir Henry Keppel. På begynnelsen av 1920-tallet ble Nord-Borneos provinser erstattet av 17 distrikter.

## Referanser


## Eksterne lenker
* Library of Congress, A map of British North Borneo, med provinsinndelingen. Utgitt i 1888.
* Library of Congress, A map of British North Borneo, med provinsinndelingen. Utgitt i 1903.
Keppel

**Keppel** kan vise til:
* En av Falklandsøyene, se Keppel Island
* En tidligere provins i Nord-Borneo, se Keppel Province
* Henry Keppel, en britisk admiral
Dent

**Dent** kan vise til:
*En tidligere provins i Nord-Borneo, se Dent Province
*Et fylke i Missouri, se Dent County
*Alfred Dent, en av grunnleggerne av British North Borneo Company
*Martin Dent, en australsk idrettsutøver
Grön eld

**Grön eld** er en 9 meter høy grønn glasskulptur utført av Vicke Lindstrand. Grön eld er et av Umeås mest kjente kunstverk og var da den ble oppført i 1970 verdens største glasskulptur. Kunstverket står på Järnvägstorget, foran Umeå sentralstasjon.

## Historie
Boligbyggeforeningen HSBs sjef Sven Wallander bestilte kunstverket etter å ha sett Lindstrands *Prisma* i Norrköping. HSBs kunstfond betalte skulpturen og Umeå by betalte for fundamentet. Da skulpturen ble oppført, ble samtidig Järnvägstorget gjort om med en firefelts gjennomfartsveg.  

Kunstverket eies idag av Umeå kommune. Under ombyggingen av Järnvägstorget, som skal være ferdig 2013/2014, er det planlagt å legge svarte granittheller rundt Grön eld. Lennart Johansson, som arbeidet med Grön eld i 1970 fortalte i desember 2013 at han hadde montert et bilde av Mao Zedong i en av flammene under arbeidet. 

## Konstruksjon
Grön eld består av tre vridde glassøyler som kan minne om flammer og som smalner av i toppen. Glassøylene er bygd opp av tre tusen 9 millimeter tykke glasskiver fra Emmaboda glasverk som er limt med et epoksylim for å klare miljøet i friluft. Skulpturen veier 45 tonn og står på en tung betongsokkel fundamentert på pæler i grunnen.

## Kilder
;Referanser


;Litteratur 
*
Alcock

**Alcock** kan vise til:
*En tidligere provins i Nord-Borneo, se Alcock Province
*Charles Alcock, en britisk idrettsutøver og administrator
*George Alcock, en britisk astronom
*John Alcock (biskop), en biskop
*John Alcock (flyver), en flyver
*Leslie Alcock, en arkeologiprofessor
* Rutherford Alcock, en britisk diplomat
*Alcock og Brown, to flyvere
Smalt dunkjevle

**Smal**(**t**) **dunkjevle** (*Typha angustifolia*) er en flerårig sumpplante.

Aksene er kolbeformede som hos andre dunkjevlearter. Hunblomstene sitter i den tykke delen av akset og hannblomstene i den tynne. Hos smalt dunkjevle er det et tydelig mellomrom mellom hunn- og hannblomstene. Bladene er smalere enn hos slektningen bredt dunkjevle. Arten kan bli opptil 2&nbsp;m høy og vokser i tette bestander på grunt vann i sumper.

Smalt dunkjevle har en vid utbredelse på den nordlige halvkule. I Norge vokser den i kyststrøkene i den sørligste delen av Sør-Norge. I de siste tiåra har den spredt seg nordover på Østlandet.

## Referanser

 
## Eksterne lenker
*
Spencerjakke

En **spencerjakke** eller bare **spencer** er en kort jakketype som kun når til livet. Denne typen jakker var svært populære fra 1790 til 1920, særlig som et plagg for kvinner, men de ble også brukt av menn. Jakketypen ble tatt opp av militær mote og la grunnlaget for messeuniformer med kort jakke. Etter hvert som livet på kvinnedrakten krøp nedover fra det høye livet under empire-stilen, forsvant spenceren som et moteplagg for kvinner. Den dukket imidlertid opp igjen i det sivile motebildet på slutten av 1800-tallet, denne gangen med utgangspunkt i de militære messejakkene.

Spencerjakkene rundt 1900 beholdt gjerne en del av det militære tilbehøret med snorer og et høyt antall metallknapper i front. Den mistet likevel fort popularitet utover på 1900-tallet, både fordi den ble forbundet med kelnere og pikkoloer, og fordi jakken krevde at bæreren må være slank og atletisk for at jakken skal sitte pent.  I dag er denne typen jakker nesten utelukkende å finne som jakker for pikkoloer og som militær messeuniformer.

## Betegnelse
Plagget er oppkalt etter jarlen George Spencer (1758-1834) som på 1790-tallet fjernet de lange skjøtene («halene») på livkjolen sin. Opprinnelig betegnet spencer en herrefrakk i ull klippet kort i livet og gjerne med to knapperader. Typen ble etter hvert uniformsjakke for britiske offiserer som førte til betegnelsen messjakke (*mess jacket*). Spencer har siden blitt brukt om flere korte overplagg: ridefrakk uten skjøter, kort kvinnetrøye med lange ermer i bruk ca. 1780-1810 og kort kjoleliv (av ull) eller ermeløs kjole, lukket eller knappet ned foran, som bæres over bluse eller høyhalset genser.

## Referanser


## Eksterne lenker
*
Vekslingsmodellen

**Vekslingsmodellen** er et fireårig opplæringsløp i norsk videregående yrkesfaglig opplæring som fører fram til fag-/svennebrev. Vekslingsløpet gir samme kompetanse som et ordinært yrkesfagløp, men opplæringen organiseres på en annen måte. Modellen varierer fra det ordinære 2 år i skole og 2 år i lære ved at eleven veksler oftere med praksis i bedrift.

Modellen kan legges opp fra Vg1 eller fra Vg2. Et vekslingsløp krever tett samarbeid med næringsliv og bedrifter.

## Bedriftsnært yrkesfag
Der vekslingsmodellen tar utgangspunkt i elevens behov for økt grad av praktisk videregående skolegang, er Bedriftsnært yrkesfag en 1+3-modell som tar utgangspunkt i behovet for å sikre utdanningsvei for mindre yrkesfag.

## Skoler som tilbyr vekslingsmodellen

*Bjørkelangen videregående skole, innen helseabeiderfag og barne- og ungdomsarbeiderfag.
*Breivang videregående skole, innen helseabeiderfag og barne- og ungdomsarbeiderfag.
*Kristiansund videregående skole, innen helseabeiderfag.
*Slåtthaug videregående skole, innen byggfag.
*Vargstad videregående skole, innen tømrerfag.
*Nord-Troms videregående skole, innen helsearbeiderfag og barne- og ungdomsarbeiderfag

## Referanser
Diskrimineringsloven om seksuell orientering

**Lov om forbud mot diskriminering på grunn av seksuell orientering, kjønnsidentitet og kjønnsuttrykk**, også kalt **diskrimineringsloven om seksuell orientering**, var en norsk lov. Den ble vedtatt av Stortinget 21. juni 2013, og ble opphevet med lov 16. juni 2017 nr. 51 om likestilling og forbud mot diskriminering (likestillings- og diskrimineringsloven) § 42.

## Formål og virkeområde
Lovens formål var å fremme likestilling uavhengig av seksuell orientering, kjønnsidentitet og kjønnsuttrykk. Likestilling innebærer likeverd, like muligheter og rettigheter, tilgjengelighet og tilrettelegging. Loven kom til anvendelse på alle områder i samfunnet, med unntak av familieliv og andre rent personlige forhold.

## Diskrimineringsforbud
Diskriminering på grunn av seksuell orientering, kjønnsidentitet eller kjønnsuttrykk er forbudt. Forbudet gjelder diskriminering på grunn av faktisk, antatt, tidligere eller fremtidig seksuell orientering, kjønnsidentitet eller kjønnsuttrykk. Forbudet gjelder også diskriminering på grunn av seksuell orientering, kjønnsidentitet eller kjønnsuttrykk til en person som den som diskrimineres har tilknytning til.

Med diskriminering menes direkte og indirekte forskjellsbehandling som ikke er lovlig etter § 6 eller § 7. Med direkte forskjellsbehandling menes en handling eller unnlatelse som har som formål eller virkning at en person blir behandlet dårligere enn andre i tilsvarende situasjon, og at dette skyldes seksuell orientering, kjønnsidentitet eller kjønnsuttrykk. Med indirekte forskjellsbehandling menes enhver tilsynelatende nøytral bestemmelse, betingelse, praksis, handling eller unnlatelse som fører til at personer stilles dårligere enn andre, og at dette skjer på grunn av seksuell orientering, kjønnsidentitet eller kjønnsuttrykk.

## Unntak fra loven
Forskjellsbehandling er ikke i strid med forbudet når den har et saklig formål, den er nødvendig for å oppnå formålet og det er et rimelig forhold mellom det man ønsker å oppnå og hvor inngripende forskjellsbehandlingen er for den eller de som stilles dårligere. Lovmaker har så langt ikke eksemplifisert hva disse unntakene skulle være, og det vil antakelig være opp til domstolene å avgrense hva som er «saklig formål» m.v.

## Positiv særbehandling
Positiv særbehandling på grunn av seksuell orientering, kjønnsidentitet eller kjønnsuttrykk er ikke i strid med forbudet dersom særbehandlingen er egnet til å fremme lovens formål, det er et rimelig forhold mellom det man ønsker å oppnå og hvor inngripende forskjellsbehandlingen er for den eller de som stilles dårligere og særbehandlingen opphører når formålet med den er oppnådd.

Regjeringen Solberg har varslet at den ønsker å harmonisere de ulike diskrimineringsrelaterte lovene i en felles diskrimineringslovgivning.

## Referanser
Meisal kraftverk

**Meisal kraftverk** er et vannkraftverk i Nesset kommune i Møre og Romsdal. 

Det består av 
* Meisal I kraftverk 
* Meisal II kraftverk.
Trevor Brathwaite

**Trevor Brathwaite** er en sanktluciansk økonom. Han var visesentralbanksjef i Den østkaribiske sentralbanken (ECCB), som er sentralbanken for åtte østkaribiske stater. 

Han var visesentralbanksjef fra 3. april 2006 til 15. september 2021.

## Utdanning og yrkeskarriere
Brathwaite er utdannet ved Lambton College of Applied Arts and Technology i Ontario i Canada, der han fikk «Diploma in Business Administration», med fordyping i regnskap. 

Han jobbet tidligere som regnskapsfører, og har jobbet for KPMG Peat Marwick i Saint Lucia, New Zealand og Barbados, og Peat Marwick Mitchell & Co i Saint Lucia. Etter dette jobbet han 14 år for staten, fra 1992 til 2006, som bl.a. controller, med de siste tre årene fram til 2006 som departementsråd i Finansdepartementet. Han var også Saint Lucias representant i ECCBs styre fra oktober 2002 til mars 2006. 

Han overtok som visesentralbanksjef 3. april 2006, og gikk av den 15. september 2021. Han hadde da jobbet 15,5 år i sentralbanken.

## Referanser


## Eksterne lenker
* Presentasjon hos ECCB
AKT

**AKT** er en forkortelse for blant annet:

* Agder Kollektivtrafikk, administrasjonsselskapet for å samordne og markedsføre kollektiv persontransport i fylkene Aust-Agder og Vest-Agder.
* Alaska Time, navnet på tidssonen hvis standardtid ligger 9 timer bak UTC.
Skipsklokke

**Skipsklokke** er ei klokke (for å lage lyd) på skip. På skipsklokka blir det slått såkalte glass, en tidsenhet som tilsvarer en halvtime.

## Norske regler
Ifølge den norske sjødyktighetsloven og sjøveisreglene er skipsklokker påbudt som utstyr på skip over 20 meter og skal være anbrakt på bakk eller bro. Regler for signalstyrke og konstruksjon er gitt i sjøveisreglenes vedlegg III, og krav til godkjenning blir fastsatt av Sjøfartsdirektoratet. Blant annet skal skipsklokka være korrosjonsfast og frambringe et lydtrykknivå på 110 dB i en meters avstand fra den. Klokka kan ifølge sjøveisreglene erstattes av annet utstyr som har samme lydkarakteristikk, men det skal også alltid være mulig å gi de foreskrevne signaler manuelt. Ringing med skipsklokke er i sjøveisreglene fastsatt som tåkesignal for skip til ankers.

### Tidsangivelser

Vakter og klokkeslett om bord blir angitt med klemt i skipsklokka etter følgende mønster

## Se også
* Glass (maritimt)
* Klokke

## Referanser


## Eksterne lenker
* 
* Forskrift om forebygging av sammenstøt på sjøen 1975-12-01 nr 05: Del D 33 a, samt vedlegg III (Sjøveisreglene) i (Lovdata)
* Reklameside for skipsklokker
SOS Alarm

**SOS Alarm Sverige AB** er et svensk, offenlig eiet aksjeselskap som opererer nødnummeret 112 i Sverige.

Selskapet eies med like deler av den svenske staten (gjennom Finansdepartementet) og Sveriges Kommuner och Landsting.

SOS Alarm har sitt opphav i en statlig utredning om landsbygdens telefonautomatisering fra 1944, der man foreslo at man skulle beholde telefonister på visse stasjoner selv om de ble automatisert. Telefonistene skulle da kunne koble abonnentene til lege, politi, brannvesen og lignende.

Etter flere langdragne statlige utredningar besluttet Sveriges riksdag i 1956 at SOS-tjenesten skulle innføres. Navnet *SOS* står i dette tilfellet for *Samhällets olycksfalls- och säkerhetstjänst* (Samfunnets ulykkes- og trygghetstjeneste).

Selskapet har nærmere 900 ansatte og 14 regionale SOS-sentraler. Den gjennomsnittlige svartiden for en 112-samtale var i 2013 11,5 sekunder, 2014 15,3 sekunder og 2016 14,7 sekunder.

## Referanser


## Eksterne lenker
* SOS Alarm
Pollsivaks

**Pollsivaks** (*Schoenoplectus tabernaemontani*) er en høyvokst halvgrasart.

Den er utbredt i store deler av verden. I Skandinavia vokser den stort sett bare i poller og lune viker med brakkvann, men andre steder er den også vanlig i næringsrikt ferskvann. I Norge er den ganske vanlig langs kysten fra Østfold til Hordaland, men finnes også noen få steder lenger nordover til Nordland.
 
## Eksterne lenker
* 

* Kristins flora – Pollsivaks
Sjøsivaks

**Sjøsivaks** (*Schoenoplectus lacustris*) er en høyvokst halvgrasart som vokser i sumper med ferskvann eller brakkvann.

Den er å finne på alle kontinenter, men det rapporteres flest funn i vestlige deler av Eurasia, med noen spredte funn i Nord-Amerika, og andre kontinenter. I Norge hovedutbredelsen på østlandet og rundt kysten til Sognefjorden, og i Trøndelag.

## Galleri

Fil:Schoenoplectus lacustris 260605a.jpg|Blomster hos sjøsivaks

## Referanser


## Eksterne lenker
* 
* Kristins flora – Sjøsivaks
Havsivaks

**Havsivaks** (*Bolboschoenus maritimus*) er en høyvokst halvgrasart som vokser på havstrender med leire eller gjørme.

Arten er utbredt i store deler av verden og finnes noen steder også i innlandet. I Norge er den vanligst langs kysten fra Østfold til Lindesnes, men den vokser også andre steder, for eksempel ved Trondheimsfjorden.
 
## Eksterne lenker
* 
* Kristins flora – Havsivaks
Liste over broer i London

Dette er en **liste over Londons broer** som går over Themsen, ordnet fra øst til vest.

}
|-
| **[[Tower Bridge]]** || 1894 || Nåværende farger fra 1977. Fredet 1949, 1973. ||  
|-
| **[[London Bridge]]** || 1973 || Flere broer har stått på dette stedet. ||  
|-
| **[[Cannon Street Railway Bridge]]** || 1866 || Opprinnelig navn var Alexandra Bridge. Renovert 1979-82. || 
|-
| **[[Southwark Bridge]]** || 1921 || Fredet i 1995. || 
|-
| **[[Millennium Bridge]]** || 2000 || Stengt 2000-2002. || 
|-
| **[[Blackfriars Railway Bridge]]** || 1886 || Taket er kledd med solcellepaneler. || 
|-
| **[[Blackfriars Bridge]]** || 1869 || Fredet i 1972. || 
|-
| **[[Waterloo Bridge]]** || 1945 || Erstattet en bro fra 1817. Fredet i 1981. || 
|-
| **[[Hungerford Bridge]]** || 1864 || Utvidet med to gangbroer i 2002. || 
|-
| **[[Westminster Bridge]]** || 1862 || Fredet i 1970. || 
|-
| **[[Lambeth Bridge]]** || 1932 || Erstattet en bro fra 1862. Fredet i 2008. || 
|-
| **[[Vauxhall Bridge]]** || 1906 || Fredet i 2008. || 
|-
| **[[Grosvenor Bridge]]** || 1860 || Ombygd og utvidet flere ganger. || 
|-
| **[[Chelsea Bridge]]** || 1937 || Erstattet en bro fra 1858.|| 
|-
| **[[Albert Bridge]]** || 1873 || Fredet i 1975. || 
|-
| **Battersea Bridge** || 1890 || Fredet i 1983. || 
|-
| **Battersea Railway Bridge** || 1863 || Formelt navn er Cremorne Bridge. Fredet i 2008. || 
|-
| **[[Wandsworth Bridge]]** || 1938 ||  || 
|-
| **Fulham Railway Bridge** || 1889 || En gangvei går på østsiden. || 
|-
| **[[Putney Bridge]]** || 1886 || Fredet i 1983. || 
|-
| **[[Hammersmith Bridge]]** || 1887 || Erstattet en bro fra 1827. Fredet i 1970, 1983. || 
|-
| **Barnes Railway Bridge** || 1849 || Ny bro ved siden av den gamle fra 1895. Fredet i 1983, 1998. || 
|-
| **Chiswick Bridge** || 1933 || Fredet i 2002, 2003. || 
|-
| **Kew Railway Bridge** || 1869 || Fredet i 1983, 1998. || 
|-
| **Kew Bridge** || 1903 || Fredet i 1983. || 
|-
| **Richmond Lock and Footbridge** || 1894 || Fredet i 1983. || 
|-
| **Twickenham Bridge** || 1933 || Fredet i 1983. || 
|-
| **Richmond Railway Bridge** || 1848 || Fredet i 2008. || 
|-
| **Richmond Bridge** || 1777 || Utvidet i 1937. Fredet i 1952. || 
|-
| **Teddington Lock Footbridge** || 1888 || Fredet i 2005. || 
|-
| **Kingston Railway Bridge** || 1863 ||  || 
|-
| **Kingston Bridge** || 1828 || Utvidet i 1914. Fredet i 1951, 1952. || 
|-
| **Hampton Court Bridge** || 1933 || Fredet i 1952, 1974.  || 
|}

## Referanser
Den 32. Oscar-utdelingen

**Den 32. Oscar-utdelingen**, styrt av Academy of Motion Picture Arts and Sciences (AMPAS), ble holdt 4. april 1960, og hedret filmene utgitt i 1959. Utdelingen fant sted i RKO Pantages Theatre i Hollywood i Los Angeles. *[[Ben-Hur]]* vant prisens gjeveste kategori, Oscar for beste film, samt ti andre priser, som gjorde filmen til den mestvinnende noensinne, og slo den tidligere rekorden på ni, satt av *[[Gigi]]* fra 1958. Senere skulle to andre filmer oppnå like stor suksess, *[[Titanic (1997)|Titanic]]* (1997) og *[[Ringenes herre: Atter en konge]]* (2003).

## Priser
Vinnerne står først og er markert med **fet skrift**.

### Æres-Oscar
* Buster Keaton
* Lee De Forest

### Jean Hersholt Humanitarian Award
* Bob Hope

## Filmer med flere priser og nominasjoner

Følgende filmer fikk flere nominasjoner:

* **12 nominasjoner:** *[[Ben-Hur]]*
* **8 nominasjoner:** *[[Anne Franks dagbok (1959)|Anne Franks dagbok]]* og *[[Nonnens historie (film)|Nonnens historie]]*
* **7 nominasjoner:** *[[En studie i mord]]*
* **6 nominasjoner:** *[[Noen har det hett]]* og *[[Plass på toppen (film)|Plass på toppen]]* 
* **5 nominasjoner:** *[[Kryss på linjen]]*
* **4 nominasjoner:** *[[Five Pennies]]* og *[[Porgy and Bess (film)|Porgy and Bess]]*
* **3 nominasjoner:** *[[Det hendte i Philadelphia]]*, *[[Jeg kjenner ham ikke]]*, *[[Karrière (film)|Karrière]]*, *[[Med hjertet i halsen]]*, *[[Plutselig, i fjor sommer (film)|Plutselig, i fjor sommer]]* og *[[Reisen til jordens indre (1959)|Reisen til jordens indre]]*
* **2 nominasjoner:** *[[Den hellige ild]]*, *[[Den siste bredd (film)|Den siste bredd]]*, *[[Det beste av alt]]* og *[[Opprør mot livet]]* 

Følgende filmer vant flere priser:

* **11 priser:** *[[Ben-Hur]]*
* **3 priser:** *[[Anne Franks dagbok (1959)|Anne Franks dagbok]]*
* **2 priser:** *[[Plass på toppen (film)|Plass på toppen]]*

## Se også
* Filmåret 1959

## Referanser
Ibn Taymiyya

**Ibn Taymiyya** (1263–1328), eller **Taqī ad-Dīn Ahmad ibn Taimīya**, var en muslimsk filosof og rettslærd, regnet som en av hovedkildene til hanbaliskolen.

Han hadde et omfattende forfatterskap; preget av at han levde i en tid da abbasidedynastiet ble fortrengt av det ekspanderende mongolriket. Blant annet skrev han flere bind med etisk og juridisk rettledning, fatwaer.

## Referanser
Mariakirken i Skien

**Mariakirken**  var en middelalderkirke som lå i Skien by i Telemark.

Kirken nevnes første gang i 1296 som *Ecclesia St. Mariae de Skidu*, og ble viet til Skt. Maria den 12. september i et ukjent år. Kirken lå på en fjellrygg på *Bjørneskjær* – i dag Handelstorvet – og var annekskirke til Gjerpen. I motsetning til denne — som hadde mange eiendommer og betydelige inntekter — eide Mariakirken kun syv gårder, hvorav den viktigste var Søndre Brekke. Med så få gårder, har det formentlig ikke vært stort overskudd til ekstra prakt og utsmykninger.

## Kirkebygningens historie
Kirken har bestått av et nærmest kvadratisk rom med et rett, avsluttet kor. Under politiske stridigheter i 1463, ble kirkebygget påført store skader. I 1616 ble det igangsatt forbedringer, finansiert via en ekstraskatt til borgerne. På 1640-tallet ble det utvidet med en tilbygning mot vest, således at det opprinnelige kirkerommet ble til kor.  

I 1652 begynte en gjenoppbygging etter bybrann nr. 3. Åtte år senere sto den nye kirkebygningen ferdig, med nesten 70 kirkestoler, fire lysekroner, rødt alterklede samt lysestaker og en stor sølvkalk. På slutten av 1600-tallet ble den utvidet til korskirke. 

I 1777 ble kirken totalskadet av brann, og en ny bygning, Christianskirken – også den korsformet – ble oppført på nogenlunde samme sted. Etter den siste bybrann i 1886, ble brokker av gul mursten samt grunnmuren til den eldste Mariakirken gjenfunnet. Knausen med ruinresten ble siden sprengt bort.

Mælum kirke har en bokstavaltertavle fra 1618 – med påmalte navn fra prominente Skiensborgere – som opprinnelig skal ha kommet fra kirken i Skien.

## Referanser


## Eksterne lenker
* 
*  Jan Brendalsmo: Kildegjennomgang: Middelalderske kirkesteder i Telemark (Riksantikvaren, 2015), s. 13–14
Walter Afanasieff

**Walter Afanasieff** (født 10. februar 1958) er en Grammyvinnende plateprodusent og låtskriver. Han er best kjent for sitt lange samarbeid med Mariah Carey, for hvem han var medprodusent og medlåtskriver for i flere år. Han vant Grammyprisen for årets innspilling for å produsere «My Heart Will Go On» av Celine Dion i 1998, og prisen for årets produsent to år senere.

Afanasieff har skrevet og/eller produsert sanger for en rekke artister, inkludert Whitney Houston, Thalía, Lionel Richie, Luther Vandross, George Benson, Destiny's Child, Kenny G, Michael Bolton, Toni Braxton, Darren Hayes (Savage Garden), Andrea Bocelli, Johnny Mathis, Kenny Loggins, Barbra Streisand, Christina Aguilera, Ricky Martin, Marc Anthony, Mika, Babyface, Josh Groban, Jordin Sparks, Tina Arena, Lara Fabian og Leona Lewis.

## Referanser


## Eksterne lenker
* 
*
Hembygdsförbund

**Hembygdsförbund** er  regionale organisasjoner i den svenske hembygdsrörelsen, en dugnadsbasert folkebevegelse som arbeider for å ta vare på lokale tradisjoner og folkekultur. Foreningene er organisert i 26 regionale hembygdsforbund etter len eller landskap, og er dessuten medlemmer i den nasjonale organisasjonen Sveriges Hembygdsförbund. Totalt er drøyt 1&nbsp;900 lokale hembygdsforeninger, med mer enn 450&nbsp;000 medlemmer, medlemmer av Sveriges Hembygdsförbund gjennom de regionale organisasjonene.

## Regionale forbund som er medlemmer i Sveriges Hembygdsförbund

*Blekinge hembygdsförbund
*Bohusläns hembygdsförbund
*Dalarnas fornminnes- och hembygdsförbund
*Dalslands fornminnes- och hembygdsförbund
*Gotlands hembygdsförbund 
*Gästrike-Hälsinge hembygdsförbund
*Göteborgs hembygdsförbund]
*Halländska hembygdsrörelsen 
*Heimbygda, hembygdsförbund för Jämtlands län 
*Jönköpings läns hembygdsförbund 
*Kalmar läns fornminnes- och hembygdsförbund 
*Kronobergs läns hembygdsförbund
*Medelpads hembygdsförbund 
*Norrbottens hembygdsförbund 
*Skånes hembygdsförbund
*Stockholms läns hembygdsförbund 
*Södermanlands hembygdsförbund
*Upplands fornminnesförening och hembygdsförbund
*Värmlands hembygdsförbund 
*Västerbottens läns hembygdsförbund 
*Västergötlands hembygdsförbund
*Västmanlands hembygdsförbund och fornminnesförening 
*Ångermanlands hembygdsförbund 
*Ölands hembygdsförbund 
*Örebro läns hembygdsförbund
*Östergötlands hembygdsförbund

## Eksterne lenker
* ''Hembygdsportalen'' - Sveriges Hembygdsförbunds hjemmesider
Argo (distrikt)

**Argo** (persisk: شهرستان ارکو‎, pashto: د ارگو ولسوالی‎) er et av 28 distrikter i provinsen Badakhshan nordøst i Afghanistan. Det ble opprettet i 2005 etter å ha vært en del av distriktet Fayzabad tidligere. Distriktet er hjem til rundt 45&nbsp;000 mennesker (2003), og grenser til distriktene Yaftal Sufla i nord, Fayzabad i øst, Khash i sørøst, Darayim i sør, Tishkan i sørvest og Rustaq og Shahri Buzurg i vest. 

## Referanser
Hembygdsrörelsen i Sverige

**Hembygdsrörelsen** er en svensk, dugnadsbasert folkebevegelse som arbeider med å ta vare på og vise / demonstrere lokale tradisjoner og folkekultur.

De fleste lokale hembygdsforeningene har sognet de befinner seg i som arbeidsområde. Foreningene kan gi ut egne årbøker eller skriftserier, og etter 1970-tallet ble aktivitetene utvidet så de også omfatter kulturmiljøet (det fysiske miljøet menneskene lever i). Dette har forårsaket at hembygdsforeninger deltar i den generelle samfunnsdebatten rundt temaer som urbanisering og miljøvern.

Leikarringer (som ivaretar bunads- og draktstradisjoner), studiesirkler som behandler temaer rundt hjembygden, historielag og regionale slektsforskerlag kan også anses være deler av hembygdsrörelsen. Foreningene arrangerer ofte folkefester om sommeren, og via disse spres informasjon om arbeidet til lokalbefolkning, turister og andre.

## Historie
På slutten av 1700-tallet økte interessen for folkekulturen, dette kom som en følge av romantikkens overdrevne interesse for den opprinnelige folkekulturen. I Sverige ble Arvid August Afzelius en lederskikkelse. I løpet av nasjonalstatens tilblivelse på 1800-tallet økte viktigheten av å studere folkekulturen, og fra 1850-tallet og fremover oppstod forløperne til dagens lensmuseer. Senere ville disse bli erstattet av den organiserte statlige dokumentasjonen av folkekulturen i form av friluftsmuseer. Skansen i Stockholm og Kulturen i Lund inspirerte andre til å opprette lokale friluftsmuseer og hembygdsgårder (bygdetun). I Sverige og flere andre land pågikk nå også en gjennomgripende industrialisering, og følelsen av at den gamle bygdekulturen var på rask vei til å forsvinne var en sterk motivator for de fleste av bevegelsens grunnleggere. 

Interessen for å bevare folkekulturen hadde hovedsakelig sitt utspring blant akademikere som hadde undersøkt folkekulturen som et etnografisk fenomen, mens de brede lagene av befolkningen ønsket å modernisere måten de levde på. I takt med en styrking av demokratiet økte også interessen for å øke interessen for denne kulturen blant allmuen. Gustaf Ankarcrona tok initiativet til å starte Leksands hemslöjd (etablert i 1904) og Dalarnas hembygdsförbund, og dette var startskuddet for en bevegelse som meget raskt spredte seg over hele Sverige i årene etter unionsoppløsningen i 1905.

Sveriges største hembygdsforening var i 2007 Föreningen Gamla Carlscrona i Karlskrona med sine 3643 medlemmer, mens de eldste er blant annet Bjursås hembygdsförening som er Dalarnas eldste (etablert i 1907), Ströms hembygdsförening som er Jämtlands eldste (etablert i 1906) og Lyckeby gille som er Blekinges eldste (etablert i 1908).

## Se også
* Sveriges hembygdsförbund
* Hembygdsgård

## Referanser
Mashable

**Mashable** (*Mashable Inc.*) er et britisk-amerikansk internettbasert nyhetsmedium, som også gir plass til blogg-bidrag. Nettstedet ble grunnlagt i 2005 av Peter Cashmore. Nettstedets hovedfokus ligger på sosiale media, men det dekker også nyheter innen telefoni, underholdning, næringsliv, nettutvikling, memer og hjemmeelektronikk.

Mashable ble først grunnlagt av Pete Cashmore, når han var bosatt i Aberdeen, Skottland, i juli 2005. I begynnelsen var nettstedet bare en enkel WordPress-blogg, med Pete Cashmore som eneste forfatter. Men ytterligere berømmelse kom relativt raskt, og tidsskriftet *[[Time Magazine]]* påstod at Mashable var blant de 25 beste bloggene i 2009. Per november 2015 hadde nettstedet over seks millioner Twitter-følgere, og over  følgere på Facebook. I juni 2016 tok nettstedet i bruk YouTube-kanalen CineFix, som den kjøpte fra Whalerock Industries.

I desember 2017 ble Mashable kjøpt opp av Ziff Davis for 50 millioner dollar. Etter salget permitterte Mashable 50 ansatte, men hele topp-ledelsen ble sittende. Under Ziff Davis sin ledelse har nettstedet vokst videre, og utvidet seg til flere land på forskjellige kontinenter og flere språk.

## Mashable Awards
27. november 2007 lanserte Mashable den aller første International Open Web Awards, for å anerkjenne de aller beste Internett-samfunn og tjenester. Stemmene kunne gis online gjennom Mashable, eller deres 24 blogg-partnere. Den 10. januar 2008 på Palace Hotel i San Francisco, kunngjorde Mashable vinnerne av de første Open Web Awards. Vinnerne inkluderte blant annet nettsteder som Digg, Facebook, Google, Twitter, YouTube, ESPN, Cafemom og Pandora.

Den andre årlige Open Web Awards var en online internasjonal konkurranse som fant sted i november og desember 2008. Blant vinnerne var nettstedet Encyclopedia Dramatica. Den tredje Open Web Awards ble arrangert i november og desember 2009. I 2010 valgte Mashable å omdøpe Open Web Awards til den fjerde årlige Mashable Awards, og Mashable Awards ble offisielt lansert under dette navnet 27. september 2010 med nominasjoner til blant annet kategorier som Beste mobil-spill, Beste internett-video, Mest lovende nye selskap, og Årets nye entreprenør.

## Referanser

## Eksterne lenker
*
Lensmuseum

**Lensmuseum** er en svensk museumstype som hovedsakelig ivaretar et svensk lens kunst- og kulturhistorie. I samarbeid med «länsstyrelsen» er lensmuseet også ansvarlig for kulturminnevernet i lenet. Regioner, landsting og kommuner bidrar økonomisk til museene.

## Länsmuseernas samarbetsråd
I 1954 ble et samlende organ for de svenske lensmuseene etablert, Länsmuseernas samarbetsråd. Samarbeidsrådet skulle dessuten være et senter for kunnskapsutveksling og arbeide for museenes felles interesser. I 2013 hadde rådet 24 medlemmer.

## Se også
*Stadsmuseum
*Hembygdsmuseum
*Lensteater

## Eksterne lenker
* Länsmuseernas samarbetsråds hjemmesider
Shah Waliullah Adeeb

**Shah Waliullah Adeeb** (født 1969 i Darwaz) er nåværende guvernør i provinsen Badakhshan i Afghanistan. Han har politisk tilhørighet til det eldste muslimske politiske partiet i landet, Jamiat-e Islami. 

## Referanser